การยิงปืนขึ้นฟ้า อาจเข้าข่ายความผิดในสองส่วน คือส่วนใดบ้าง
ยิงปืนขึ้นฟ้า อายุความกี่ปี ?

​

 คนส่วนใหญ่ ไม่ทราบว่า อายุความในคดีอาญา มีกี่ปี
บางคน จะพูดรวม ๆว่า “อายุความอาญา 10 ปี 20 ปี” ซึ่งหากจะดูตามตัวบทกฎหมายแล้ว  การดูอายุความในความผิดอาญา ต้องดูว่า ความผิดอาญานั้นๆ มีโทษจำคุกกี่ปี  ถ้าโทษเยอะ อายุความจะยาว ถ้าโทษน้อย  อายุความสั้น 
อายุความในคดีอาญา มีบทบัญญัติอยู่ในประมวลกฎหมายอาญามาตรา 95 “มาตรา 95  ในคดีอาญา ถ้ามิได้ฟ้องและได้ตัวผู้กระทำความผิดมายังศาลภายในกำหนดดังต่อไปนี้  นับแต่วันกระทำความผิด อันเป็นขาดอายุความ
1.ยี่สิบปี สำหรับความผิดต้องระวางโทษประหารชีวิต จำคุกตลอดชีวิต หรือจำคุกยี่สิบปี
2.สิบห้าปี สำหรับความผิดต้องระวางโทษจำคุกกว่าเจ็ดปี แต่ยังไม่ถึงยี่สิบปี
3.สิบปี สำหรับความผิดต้องระวางโทษจำคุกกว่าหนึ่งปี ถึงเจ็ดปี 
4. ห้าปี สำหรับความผิดต้องระวางโทษจำคุกกว่าหนึ่งเดือนถึงหนึ่งปี
5. หนึ่งปี สำหรับความผิดต้องระวางโทษจำคุกตั้งแต่หนึ่งเดือนลงมา หรือต้องระวางโทษอย่างอื่น
..........” สำหรับการยิงปืนขึ้นฟ้า อาจเข้าข่ายความผิดในสองส่วนคือ ตามประมวลกฎหมายอาญามาตรา 371 (พาอาวุธไปในเมือง...) และมาตรา 376 (ยิงปืนซึ่งใช้ดินระเบิดโดยใช่เหตุในเมือง หมู่บ้าน หรือที่ชุมนุมชน..) ซึ่งเป็นความผิดลหุโทษ    ความผิดลหุโทษ มีโทษน้อย (มาตรา 102 ความผิดลหุโทษคือ ความผิดซึ่งต้องระวางโทษจำคุกไม่เกินหนึ่งเดือน หรือปรับไม่เกินหนึ่งพันบาท ...)   เพราะฉะนั้น อายุความในส่วนนี้คือ 1 ปี และอาจเข้าข่ายความผิด ตามพ.ร.บ.อาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ. 2490 เรื่องการพกพาอาวุธปืนโดยไม่มีใบอนุญาตติดตัว  หรือพาอาวุธปืนโดยเปิดเผย ซึ่งมีโทษจำคุกไม่เกิน 5 ปี ซึ่งจะมีอายุความ 10 ปี    อ้างอิง :
การยิงปืนขึ้นฟ้า อาจเข้าข่ายความผิดในสองส่วน คือ

ตามประมวลกฎหมายอาญามาตรา 371 (พาอาวุธไปในเมือง...) และมาตรา 376 (ยิงปืนซึ่งใช้ดินระเบิดโดยใช่เหตุในเมือง หมู่บ้าน หรือที่ชุมนุมชน..) ซึ่งเป็นความผิดลหุโทษ 

 ความผิดลหุโทษ มีโทษน้อย (มาตรา 102 ความผิดลหุโทษคือ ความผิดซึ่งต้องระวางโทษจำคุกไม่เกินหนึ่งเดือน หรือปรับไม่เกินหนึ่งพันบาท ...)   เพราะฉะนั้น อายุความในส่วนนี้คือ 1 ปี

และอาจเข้าข่ายความผิด ตามพ.ร.บ.อาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ. 2490 เรื่องการพกพาอาวุธปืนโดยไม่มีใบอนุญาตติดตัว  หรือพาอาวุธปืนโดยเปิดเผย ซึ่งมีโทษจำคุกไม่เกิน 5 ปี ซึ่งจะมีอายุความ 10 ปี
ประมวลกฎหมายอาญา